อากาศร้อนๆหาที่ พักผ่อนหย่อนใจแบบชิวชิวก็ต้องเป็นน้ำตก
ร้านนี้ตั้งอยู่บนปางช้างก่อนถึงสวน
สิริกิต หน้าร้านจะเป็นร้านกาแฟมีฟักทองลูกใหญ่ๆที่จอดรถสะดวกสบาย ข้างในจะเป็นริมธารน้ำใสๆ
มีซุ้มและที่นั่งริมน้ำ บรรยากาศดี๊ดี

มาร้านแบบนี้บรรยากาศแบบนี้ก็ต้องสั่งเครื่องดื่มเย็นๆ ให้ดับร้อน
เอาเท้าแช่น้ำมันฟินเวอร์เลยค่า
แต่ถ้ามาน้ำตกแล้วไม่ได้สั่งส้มตำถือว่าผิด!! เพราะส้มตำนะที่ขายตามน้ำตก เท่าที่เคยทานมาอร่อยทุกร้านเลย และนี้ก็ไม่ผิดหวังค่ะ

ส้มตำ ครบรสไม่เผ็ดมาก อร่อยลงตัว หอมปลาร้านัวๆ ทานแทบไม่เหลือน้ำเลยทีเดียว
ต้มยำหม้อไฟ (159) ที่นี่ก็อร่อยนะคะรสชาติจัดจ้านดีแต่ไม่เผ็ดจัด แต่เสียดายขาดเปรี้ยวไปนิด เราขอมะนาวมาบีบเพิ่มได้เจ้าของร้านที่นี่ใจดีมากเลยค่ะ บีบมะนาวเพิ่มไปอีกนิดแล้วรสชาติต้องร้องอู้ววว ว้าววว กันเลยทีเดียว
จิ้นส้มหมกไข่ อันนี้ราคา 69 บาทเราว่าแอบแพงไปนิดนะ แต่ก็ต้องยอมเพราะมาซื้อทานกันในป่าเขาลำเนาไพร รสชาติจิ้นส้มก็อร่อยดีหอมใบตองแต่เราชอบแบบจิ้นส้มที่ห่อกันเป็นก้อนเนื้อแน่นๆมากกว่าอันนี้เนื้อค่อนข้างเละ
ซี่โครงหมูย่าง (129) อันนี้รสชาติธรรมดาแต่น้ำจิ้มที่ให้มาอร่อยค่ะมีความเปรี้ยวของน้ำมะขามเปียกแต่ไม่ได้เปรี้ยวแหลมจนเกินไป

การบริการ หรือว่าที่ดีเลยทีเดียวเชียวค่ะบริการอย่างทั่วถึง กับบรรยากาศดีๆแบบนี้อาหารรสชาติอร่อยใช้ได้แบบนี้ ขับขึ้นมาบนดอย มาสูดลมหายใจทิ้งแบบโง่ๆกับบรรยากาศ ที่ปลอดโปร่งอากาศดีๆแบบนี้บ้างก้อดีนะคะคุณๆขา
